CELEX: 32020D1697
Language: hu
Date: 2020-10-12 00:00:00
Title: A Tanács (EU) 2020/1697 határozata (2020. október 12.) az Amerikai Egyesült Államok és az Európai Közösség közötti,a polgári repülés biztonságának szabályozásában való együttműködésről szóló megállapodás szerinti Kétoldalú Felügyelőtestületben a megállapodás 3. mellékletének elfogadásáról szóló0010. sz. határozattal kapcsolatban az Európai Unió által képviselendő álláspontról

2020.11.13.   
               
               
                  HU
               
               
                  Az Európai Unió Hivatalos Lapja
               
               
                  L 381/18
               
            
         A TANÁCS (EU) 2020/1697 HATÁROZATA
         (2020. október 12.)
         az Amerikai Egyesült Államok és az Európai Közösség közötti,a polgári repülés biztonságának szabályozásában való együttműködésről szóló megállapodás szerinti Kétoldalú Felügyelőtestületben a megállapodás 3. mellékletének elfogadásáról szóló0010. sz. határozattal kapcsolatban az Európai Unió által képviselendő álláspontról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 100. cikke (2) bekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Amerikai Egyesült Államok és az Európai Közösség közötti, a polgári repülés biztonságának szabályozásában való együttműködésről szóló megállapodást (1) (a továbbiakban: a megállapodás) az Unió a 2011/719/EU tanácsi határozattal (2) hagyta jóvá és az 2011. május 1-jén lépett hatályba.
                  
               
                     (2)
                  
                  
                     A megállapodás egyik fő célja az Európa és az Egyesült Államok között régóta fennálló együttműködési kapcsolat javítása a polgári repülés magas szintű biztonságának globális szintű biztosítsa céljából, valamint a légiközlekedési ágazat és az üzemeltetők túlzott szabályozásból származó gazdasági terheinek csökkentése érdekében.
                  
               
                     (3)
                  
                  
                     A megállapodáshoz fűzött 1. számú módosítás (3) kiterjeszti a megállapodás 2. cikke B. pontjának hatályát többek között a személyzet engedélyezésére és képzésére, és az említett módosítást az (EU) 2018/61 tanácsi határozat (4) 3. cikkével összhangban 2017. december 13-tól ideiglenesen alkalmazzák.
                  
               
                     (4)
                  
                  
                     A megállapodás módosított 5. cikke a megállapodás hatálya alá tartozó ügyekben a megállapodás új mellékleteinek kidolgozásáról rendelkezik.
                  
               
                     (5)
                  
                  
                     Mindkét, a megállapodás 1. cikkének F. pontja értelmében vett műszaki megbízott – így az Európai Unió (Unió) tekintetében az Európai Unió Repülésbiztonsági Ügynöksége (EASA), az Amerikai Egyesült Államok (USA) tekintetében pedig a Szövetségi Légügyi Hatóság (FAA) –a megállapodás egy, a megfelelőségi ténymegállapítások és a dokumentáció kölcsönös elfogadására, valamint a magánpilóta-szakszolgálati engedélyezéssel és a megfelelés figyelemmel kísérésével kapcsolatos technikai segítségnyújtásra vonatkozó új 3. mellékletének kidolgozásáról szóló határozat elfogadását javasolta a Kétoldalú Felügyelőtestületnek.
                  
               
                     (6)
                  
                  
                     A magánpilóta-szakszolgálati engedélyek és bizonyos pilótajogosítások egyszerűsített konvertálásának lehetősége révén biztosítva lesz, hogy az Unióban letelepedett pilóták a légi járműveket az uniós szabályokkal összhangban és az uniós tagállamok hatóságainak felügyelete alatt kiállított engedélyek/jogosítások alapján vezethessék, valamint képzettségüket az uniós képzési szervezetekben szinten tarthassák és fejleszthessék. Emellett ez jelentős gyakorlati előnyökkel fog járni az Unióban és az Egyesült Államokban letelepedett nagyszámú pilóta számára, a biztonság veszélyeztetése nélkül.
                  
               
                     (7)
                  
                  
                     A megállapodás 19. cikkének C. pontja értelmében az egyes mellékletek hatálybalépéséről a megállapodás 3. cikkével létrehozott Kétoldalú Felügyelőtestület dönt.
                  
               
                     (8)
                  
                  
                     Helyénvaló a 2011/719/EU határozat 4. cikkének (3) bekezdésével összhangban meghatározni a Kétoldalú Felügyelőtestületben a Kétoldalú Felügyelőtestületnek a megállapodás pilóták szakszolgálati engedélyezéséről szóló 3. mellékletének a megállapodás 3. cikke C.7. pontjával és 19. cikkének C. pontjával összhangban történő elfogadásáról szóló 0010. sz. határozatával kapcsolatban az Unió által képviselendő álláspontot.
                  
               
                     (9)
                  
                  
                     Ezért a Kétoldalú Felügyelőtestületben az Unió által képviselendő álláspontnak a Kétoldalú Felügyelőtestület 0010. sz. határozattervezetén és az együttes nyilatkozaton kell alapulnia,
                  
               ELFOGADTA EZT A HATÁROZATOT:
         
            1. cikk
            Az Amerikai Egyesült Államok és az Európai Közösség közötti, a polgári repülés biztonságának szabályozásában való együttműködésről szóló megállapodás (a továbbiakban: a megállapodás) 3. és 19. cikke szerinti Kétoldalú Felügyelőtestületben az Európai Unió által képviselendő, a megállapodás 3. mellékletének elfogadásáról szóló kétoldalú felügyelőtestületi határozattal kapcsolatos álláspont a Kétoldalú Felügyelőtestület 0010. sz. határozattervezetén, valamint az együttes nyilatkozat aláírásán alapul. (5)
            
         
         
            2. cikk
            A Kétoldalú Felügyelőtestület határozatát az elfogadását követően az Európai Unió Hivatalos Lapjában ki kell hirdetni.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2020. október 12-én.
            
               
                  a Tanács részéről
               
               
                  az elnök
               
               J. BORRELL FONTELLES
            
         
         
            (1)  HL L 291., 2011.11.9., 3. o.
         
         
            (2)  A Tanács 2011/719/EU határozata (2011. március 7.) az Amerikai Egyesült Államok és az Európai Közösség közötti, a polgári repülés biztonságának szabályozásában való együttműködésről szóló megállapodás megkötéséről (HL L 291., 2011.11.9., 1. o.).
         
            (3)  HL L 11., 2018.1.16., 3. o.
         
         
            (4)  A Tanács (EU) 2018/61 határozata (2017. március 21.) az Amerikai Egyesült Államok és az Európai Közösség közötti, a polgári repülés biztonságának szabályozásában történő együttműködésről szóló megállapodás módosításának az Európai Unió nevében történő aláírásáról és az ideiglenes alkalmazásáról (HL L 11., 2018.1.16., 1. o.).
         
            (5)  Lásd az ST11004/19 dokumentumot a http://register.consilium.europa.eu oldalon.